Grischtdaags-Schtori

Des iss die Version vum Lee Thierwechter newich der Version vun 's Nei Teshtament vun der Grischtdaags-Schtori. (B.B.B Buchschtaab-System eigmacht).

 Em Lee Thierwechter sei Iwwersetzing  Es Nei Teshtament Iwwersetzing1. An selle Zeit hot der Kaiser Auguschtus en Gebot nausg’schickt, ass all die Leit in die ganz Welt uffgschriwwe fer taxe sei henn selle.

2. Un des waar fer's aller erscht, un des waar graad an die Zeit, wu der Cyrenius Gowwernier waar vun Syria.

3. Un alliebber iss gange fer sich taxe losse, yeders in sei eegni Schtadt.

4. Un der Joseph iss nuff gange vun die Schtadt Nazareth im Land Galilee zu die Schtadt Bethlehem im Land Judaea. Des waar die Schtadt vum David. Der Joseph iss datt hiegange, weil er Naachkumme waar vum David seine Familie.

5. Er hot sich taxe gelosst mit seine verdrauti Fraa, die Mary, ass im'e Familieweg waar.

6. Un wie sie in Bethlehem waare, iss die Zeit kumme, ass ihr Kind gebore waar.

7. Un des waar ihr erschter Bu, un Mary hot ihn in en Windelduch gewickelt un hot ihn in en Fuderdrog gelegt, weil die Wattschaft kenn Blatz g’hatt hot.

8. Es waare Schofhieder in de naemlich Gegend in de Felder ihre Schof am hiede darich die Nacht.

9. Un darich die Luft iss em Harr sei Engel kumme, un die Glaarheit vum Harr hot um sie rumgscheint, un es waar 'ne uff eemol doch arig bang. 

10. No hot der Engel g’saat zu 'ne: "Faricht eich net! Fer ich bring eich grosse Freed, ass zu all die Leit widderfahre duht.

11. Fer eich iss heit der Heiland in die Schtadt vun David gebore, der iss Grischtus, der Harr.

12. Un des soll en Zeeche zu eich sei, dihr findt des Kind in Windelduch gewickelt, un's iss datt in en Fuderdrog hiegelegt."

13. Un uff eemol, datt beim Engel, waar en ganzi Drupp himmlische Engel Gott am lowe un henn g’saat:

14. "Hallichkeit soll sei zum Gott drowwe im Heeschte un uff die Erd, Friede un Freindschaft zu alle Mensche."1. An selli Zeit hot der Kaiser Augustus en Gebott nausg'schickt ass all die Leit in die Welt selle gnumbert sei.

2. Des waar's erscht mol ass all die Leit so gnambert waare, un's hott Blatz gnumme wo der Cyrenius Governer waar vun Syria.

3. Un alliebber hot sich grischt un is in die Schtadt gange vun sei Voreldere.

4. Un der Joseph is aa nuff gange vun die Schtadt, Nazareth, im Land Galilee-e zu die Schtadt, Bethlehem, im Land Judee-e. Des waar die Schtadt vum Daafit. Der Joseph is datt hie gange veil er vum Daafit sei Nochkummerschaft waar. 

5. Er is datt hie gange fer sich nambere losse mit die Maria wo verschproche waar zu eem, un sie waar uff em Familyweg. 

6. Un diweil ass sie datt waare, is die Zeit kumme ass die Maria ihre Kind hawwe hot selle. 

7. No waar ihre erschder Buh gebore zu ihre, un sie hot ihn in Windle-Duch gwickelt, un hot ihn in en Fuder-Droog gleegt, weil's ken Blatz meh waar im Schloof-Haus. 

8. Un in selli Landschaft waare Schoof-Hieder draus im Feld am ihre schoof-hiede deich die Nacht.

9. Un's iss en Engel vum Harr zu ihne kumme, un's heilich Licht vum Harr hot um sie rum gscheint, un sie henn zich gfeicht. 

10. No hot der Engel g'saat zu ihne, "Feichet eich naett, fer ich bring eich guudi Zeie wo eich froh mache zehle, un wo zu all die Leit kumme zehle. 

11. Fer zu eich iss heit der Heiland gebore wadde in die Schtadt vum Daafit. Er iss Christus der Harr. 

12. Un des zehlt en Zeeche sei fer eich: dir finnet's Kind eigwickelt imme Duch un am imme Fuder-Droog leie."

13. Un uff eemol, waar en groosi Drubb anri himmlischi Engel bei demm Engel un sie waare am Gott lowe un henn g'saat, 

14. "Groosi Ehr sei zu Gott im Heechschde, un Fridde uff die Erd unnich Mensche, die wo er froh is mit."

Gwuelle
 Lukas 2:1-14

Abdeeling:Relitschion / Glaawe